open-index/open-wikipedia-markdown huggingface dataset:
Dallara

**Dallara Automobili** er en italiensk chassis-produsent for forskjellige typer motorsport, hovedsakelig innen formelbil-racing. De er mest kjent for sitt nesten-monopol innen Formel 3 siden 1993, men Dallara produserer også chassis som brukes i IndyCar Series, Indy Lights, GP2, World Series by Renault, GP3 og ADAC Formel Masters. De er også en av produsentene til sportsvognmesterskapet Grand-Am.

Selskapet ble grunnlagt av designeren Gian Paolo Dallara i 1972, i Varano de' Melegari, nær Parma, Italia. De startet med bygging av chassis for sportsvogner og bakkeløp i de mindre motorklassene. Dallara designet sin første Formel 3-bil for Walter Wolf Racing i 1978. 

I  ble Dallara hyret av Formel 1-teamet BMS Scuderia Italia for å bygge chassis til bilen deres. Partnerskapet varte fram til , med to tredjeplasser som beste resultat. I  produserte Dallara også chassiset til Hispania Racings bil.

## Eksterne lenker
*
Forough Abbasi

**Forough Abbasi** (født 15. september 1993 i Shiraz, Iran) er en iransk alpinist. Hun konkurrerte for Iran under Vinter-OL 2014 i slalåm.
  
## Se også
* Iran under Vinter-OL 2014

## Referanser


## Eksterne lenker
*
Alpint under Vinter-OL 2014 – Storslalåm kvinner

**Kvinnenes storslalåm** under Vinter-OL 2014 ble avholdt i skianleggene i Roza Khutor den 18. februar 2014.

## Resultater

## Referanser


## Eksterne lenker
* Offisiell resultatside
Madeon

**Hugo Pierre Leclercq**, kjent under artistnavnet **Madeon**, (født 30. mai 1994) er en fransk electro house-produsent. Han blei kjent da han lasta opp videoen «Pop Culture» på YouTube. Den fikk 6 millioner visninger på noen få dager, og har nå blitt vist over 27 millioner ganger. Madeon bruker Launchpad for å lage det meste av mixene sine.

## Biografi
Madeon begynte å skrive musikk da han var 11 år. Han vant en konkurranse i 2010 med en remix av Pendulums «The Island», og har siden produsert remixer av blant andre The Killers, Deadmau5 og Blur.

Han har flere ganger deltatt i innslaget «15 minutes of Fame», som er en del av Pete Tongs radioprogram på BBC Radio 1, både med debutsingelen «Icarus» og sin remix av Deadmau5s «Raise Your Weapon».

Han har opptrådt på flere festivaler, blant dem Ultra Music Festival i Miami, Coachella i California, Lollapalooza i Chicago og Electric Daisy Carnival i New York. Han var også gjesteartist på EMA Awards i Frankfurt am Main i 2012. Han opptrådte også på Way Out West i Göteborg i august 2012. Han spilte sammen med Swedish House Mafia på Milton Keynes Bowl i England.

Tre av Madeons låter har blitt brukt i forskjellige medier: «Icarus» var med i So You Think You Can Dance og Forza Horizon. «Finale» var med i FIFA 13 og i en reklame for PlayStation All-Stars Battle Royale og i finalen av So You Think You Can Dance i august 2012. «The City» var med i Need for Speed: Most Wanted.

Madeon skreiv og produserte låta «Stay Awake» til Ellie Goulding i 2012.

Han ligger på 54.-plass på DJ Mag's Top 100 DJ-liste.

## Diskografi
### Singler
* Icarus (2012)
* Finale (2012)
* The City (2012)
* Technicolor (2013)

### Remixer
* "Smile Like You Mean It" - The Killers (2010)
* "DJ" - Alphabeat (2010)
* "Friday Night" - David Latour feat. KSTWorldClass (2010)
* "The Island" - Pendulum (2010)
* "Que veux-tu" - Yelle (2011)
* "Raise Your Weapon" - Deadmau5 (2011)
* "Song 2" - Blur (2011)
* "The Night Out" - Martin Solveig (2012)

## Referanser


## Eksterne lenker
* 
* 
* 
*
Gotfred Appel

**Gotfred Appel** (født 9. februar 1923 i Taastrup, død 15. januar 1992 i Nakskov) var en dansk marxist og sosialistisk teoretiker. Som 22-åring meldte Appel seg i 1945 inn i Danmarks Kommunistiske Parti (DKP). Partiledelsen bemerket raskt hans store begavelse og retoriske talent, og han ble utnevnt til studiekretsleder som innebar å opplære nye partimedlemmer i marxismen-leninismen. Samtidig tok han på seg oppgaven med å undervise på den kinesiske ambassaden i København. Fra 1959 til 1961 var han leder av Forlaget Tiden, som ble drevet av DKP.

## Ideologisk utvikling

Under den ideologiske striden mellom Sovjetunionens Kommunistiske Parti og Kinas kommunistiske parti på starten av 1960-tallet tok Appel side for det kinesiske standpunktet. Han arbeidet på den tiden for DKPs avis *[[Land og Folk]]*, hvor han hadde ansvar for utenriksstoffet og især dekket utviklingen i Kina. I september 1963 ble han knyttet til den kinesiske ambassadens tidsskrift *Bulletin* og ble ekskludert av DKP for fraksjonsvirksomhet.

I desember 1963 dannet han, bl.a. sammen med historikeren Benito Scocozza, Kommunistisk Arbeidskrets (KAK). KAK ble således en av de første maoistiske organisasjoner i Europa.

Filosofisk var Appel sterkt påvirket av Mao Zedongs artikkel *Om motsigelsen* (1937). Han betraktet marxismen som en vitenskap og søkte derfor «objektive» drivkrefter i den historiske materialismen.

## Snylterstatsteorien

Appel utviklet etterhvert det som senere skulle bli kalt «snylterstatsteorien». Mens resten av venstresiden på 1960-tallet forsøkte å få arbeiderklassen til å kjempe for revolusjon, mente KAK og Appel at det var umulig under de gitte forhold. De mente at arbeiderklassen i den rike vestlige verden, utover å være utbyttet av sitt eget borgerskap, også fikk del i borgerskapets utbytting av den fattige delen av verden. Derfor hadde arbeiderklassen ingen interesse i å ta makten fra borgerskapet, og derfor var det i et revolusjonært perspektiv meningsløst å støtte arbeiderklassens økonomiske kamp. I stedet skulle kampene i den tredje verden være løftestangen for revolusjonen.

KAK og Appels «snylterstatsteori» fikk lite politisk gjennomslag, men tankebanene og folk fra dette miljøet skapte senere den danske Blekingegade-banden som begikk alvorlig kriminalitet - for å finansiere palestinske PFLP.

## Bibliografi
* *Der kommer en dag... Imperialisme og arbejderklasse*, Futura (1971)
* *Klassekamp og revolutionær situation*, Futura (1971)
* *Mao, Komintern och Liu Shao-chi*, Raben & Sjögren (1971)
* *Revolutionens krogveje*, Futura (1972) 

## Referanser
Foreningen Samkjøringen

**Foreningen Samkjøringen** var en forening bestående av norske kraftverk. Den ble stiftet i 1932 etter initiativ fra bl.a. Augustin Thoresen Paus og omfattet etter hvert de fleste elektrisitetsverkene på Østlandet. I 1937 ble staten ved Norges vassdrags- og elektrisitetsverk (NVE) medlem. I 1971 gikk foreningen sammen med tilsvarende foreninger i andre landsdeler i *Samkjøringen av kraftverkene i Norge*, som per 1988 omfattet 118 kraftverk. Samkjøringen hadde hovedkontor i Husebybakken ved Smestad i Oslo. Lokalene ble deretter overtatt av Statnett, som hadde sitt hovedkontor her fram til 11. mars 2013.

Oppgavene til Samkjøringen er i dag overtatt av den nordiske el-børsen Nord Pool ASA.

## Referanser


## Litteratur
**Samkjøringen gjennom 25 år: 1932–1957*, 1959
Jean-Guillaume Béatrix

**Jean-Guillaume Béatrix** (født 24. mars 1988 i Saint Priest i Frankrike) er en fransk tidligere skiskyter som konkurrerte fra 2003 til  2018. Béatrix vant flere medaljer i junior-VM, inkludert en gullmedalje. Han vant bronsemedaljen i jaktstarten under Vinter-OL 2014 i Sotsji. Han vant sin første verdenscupseier da han vant fellesstarten i Pokljuka 20. desember 2015.

## Referanser


## Eksterne lenker
* 
* Profil på biathlonworld.com (International Biathlon Union)
Evelina Raselli

**Evelina Raselli** (født 3. mai 1992), sveitsisk ishockeyspiller som deltok i de olympiske vinterleker 2014 i Sotsji.

Raselli vant en olympisk bronsemedalje i ishockey under vinter-OL 2014 i Sotsji. Hun var med på det sveitsiske laget som kom på tredjeplass i ishockeyturneringen for damer bak Canada og USA. De vant kvartfinalen mot Russland med 2-0 men tapte semifinalen til Canada med 1-3. Sveits vant bronsefinalen med 4-3 over Sverige.

## OL-medaljer
* 2014  Sotsji -  Bronse i ishockey, damer   Sveits

## Referanser


## Eksterne lenker
*
Loui Eriksson

**Loui Eriksson** (født 17. juli 1985) er en svensk profesjonell ishockeysspiller som for tiden spiller for Arizona Coyotes i NHL.

Han har tidligere spilt i NHL for Vancouver Canucks, Boston Bruins og Dallas Stars.

## Referanser


## Eksterne lenker
*
Teurnia

Municipium  **Teurnia** (senere også: **Tiburnia**) var en romersk by i vest-Kärnten. I senantikken var det også et bispedømme, og på slutten av antikken var det også hovedstaden i Noricum. 

Teurnia lå fire kilometer vest for Spittal an der Drau i øvre, det vil si vestre, Kärnten. Det var sentrum for Taurisci-keltere. Rundt 50 etter Kristus var en romersk by med forum, basilika, bad og tempel ved byens Capitol. Et dominerende tempel var dedikert til Grannus, en keltisk versjon av Asklepios, men ble likevl omtalt som *Grannus Apollo*. 

Teurnia var en av de største byene i hele Noricum, med 30 000 innbyggere på sitt høyeste. 

## Referanser


## Eksterne lenker
* 
* Map and description of Teurnia
* Carinthian State Museum: Description and pictures(German)
* List of all Titular sees by GCatholic.org
* List of titular sees
* Titular see (Archdiocese) of Tiburnia
* Dr. Víctor Manuel Fernández, Titular Archbishop of Tiburnia (Spanish). Retrieved 14 May 2013
Slovakia under Paralympiske vinterleker 2014

**[[Slovakia]]** deltok under **[[Paralympiske vinterleker 2014]]** i Sotsji i Russland.

## Medaljevinnerne

## Referanser
Jamie Benn

**Jamie Benn** (født 1989) er en canadisk profesjonell ishockeyspiller som for tiden spiller for Dallas Stars i National Hockey League (NHL).

## Referanser


## Eksterne lenker
*
Jonathan Toews

**Jonathan Bryan Toews** (født 29. april 1988) er en canadisk profesjonell ishockeyspiller. Han gikk som nummer 3 til Chicago Blackhawks i National Hockey League i NHL Entry Draft i 2006, og var lagkaptein fra 2008 til 2023. Etter en pause i sesongen 2023-2024 ble det i juni 2025 bekreftet at han ville spille sesongen 2025-2026 for Winnipeg Jets på en ett-års kontrakt.

## Referanser


## Eksterne lenker
*
Ryan Getzlaf

**Ryan Getzlaf** (født 10. mai 1985) er en tidligere canadisk profesjonell ishockeyspiller som var lagkaptein for Anaheim Ducks i National Hockey League (NHL).

## Referanser


## Eksterne lenker
*
Siri N. Avlesen-Østli

**Siri Nilminie Avlesen-Østli** (født 1984) er en norsk journalist og programleder. Hun har vært ansatt i TV 2 siden 2012. 

Avlesen-Østli er utdannet som journalist fra University of Queensland i Brisbane, Australia.

Hun ble først kjent for det norske publikum som reporter fra rettssaken mot Anders Behring Breivik for VGTV våren 2012. Hun har tidligere arbeidet i nyhetsdesken til NRK, og som anker for TV4 Gävledalarna i Sverige. I 2012 ble hun ansatt i et ettårig vikariat som reporter og anker i TV 2 Sporten. Hun hadde en sentral rolle under TV 2s sendinger fra Vinter-OL 2014 i Sotsji som reporter med første intervju med utøverne etter målgang. Fra høsten 2014 har hun jobbet som anker for *HockeyXtra* i samme kanal.  

I 2022 tok hun over som programleder for sangtalentkonkurransen ''The Voice'' på TV2.

I 2021 deltok hun i realityseriene *[[Kompani Lauritzen]]* og ''Skal vi danse''.

## Privatliv
Avlesen-Østli er adoptert fra Sri Lanka og vokste opp på Hamar.

Gift i 2013 med Erik Løkken Østli, bror til -spilleren Lars Løkken Østli.

## Referanser
Franziska Hildebrand

**Franziska Hildebrand** (født 1987) er en tysk skiskytter. Hun representerte Tyskland under Vinter-OL 2014 der hun bl.a. ble nr. 11 på stafetten og nr. 29 på fellesstarten. Hun vant sitt første verdenscuprenn da hun vant sprinten i Hochfilzen 11. desember 2015.

## Referanser


## Eksterne lenker
*
Alpint under Paralympiske vinterleker 1976

**[[Alpin skiidrett]]** under **[[Paralympiske vinterleker 1976]]** bestod av 28 øvelser 15 for menn og 13 for kvinner.

## Medaljetabell

## Medaljesammendrag
Øvelsene var:

*Storslalåm: menn - kvinner
*Slalåm: menn - kvinner
*Alpinkompinasjon: menn - kvinner

Hver øvelse var delt inn i forskjellige klasser:

*I - stående, amputasjon et bein over kneet
*II - stående, amputasjon et bein under kneet
*III - stående, amputasjon en arm
*IV A - stående, amputasjon begge bein under kneet, mild cerebral parese, eller tilsvarende
*IV B - stående, amputasjon begge armer

### Øvelser menn

### Øvelser kvinner

## Se også
*Alpine grener under Vinter-OL 1976

## Eksterne lenker
* 

* 

* Historical Medallists : Vancouver 2010 Winter Paralympics, Offisiell nettsted under Paralympiske vinterleker 2010
* Winter Sport Classification, Canadian Paralympic Committee
Huang Nubo

**Huang Nubo** (kinesisk: 黄怒波, pinyin: *Huáng Nùbō*, født i 1956 i Lanzhou i Folkerepublikken Kina) er en kinesisk forretningsmann og dikter. 

Han er ledende innen eiendomsutvikling og har grunnlagt og leder fortsatt (2014) Beijing Zhongkun Investment Group. Forbes regner (2011) ham som milliardær, og blant de 400 rikeste kinesere.

Under psevdonymet **Luo Jing** utgir han egne dikt.

Huang har utdannelse fra China Europe International Business School (CEIBS), og er opptatt av polarekspedisjoner.  Huang har besteget Mount Everest og reist både i Arktis og Antarktis. Han engasjerer seg i naturvern og er regionaldirektør for The Nature Conservancy og Wild Aid. I september 2013 begynte Huang på en lenge planlagt reise til de da 981 UNESCO-verdenskulturarvsteder i  160 land. Han skulle reise i 20 dager og så arbeide i ti dager i Beijing. Første land var Tyskland med Aachen og Trier som start.

I 2011 prøvde og mislyktes Huang i å utvikle et stort hotell- og fritidskompleks på Island, i 2014 kjøpte han  Seljavika, et større område i Lyngen kommune i Troms.

## Bibliografi (utvalg)
* Luo Ying Zhu: *Xao ru zi ji ta*. 2008.
* *Di Jiu Ye* (Den niende natt), trykket i Taiwan.

;Oversettelser, blant annet
* Luo Ying: *Selected poems of Luo Ying*, 2009.
* *Kakerlaken-Kunde*: dikt; tysk/kinesisk. Georg Olms Verlag, Hildesheim/Zürich/New York City 2013, ISBN 978-3-487-15054-3.

## Referanser


## Eksterne lenker
* Biografi på engelsk
* Zwei Gedichte von Luo Ying in deutscher Übersetzung, to dikt på tysk
* Wie nett ist eigentlich die Welt? (faz.net)
Garbergselva

**Garbergselva** (eller Garbergelva) er ei elv i Selbu kommune i Sør-Trøndelag fylke som starter i skogsområdene øst for Selbusjøen. Den renner fra Stråsjøen og har sitt utløp i Selbusjøen. Elva er ca 12,4&nbsp;km lang. Større sideelver er Elvåa og Øyelva. Vassdraget renner fra områder i Skarvan og Roltdalen nasjonalpark som er et stort uberørt skog- og fjellområde. Det er godt ørretfiske i elva.

## Planer for utbygging av Prestfossan kraftverk
I august 2011 ble det sendt konsesjonssøknad til NVE for utbygging av **Prestfossan kraftverk** i  Garbergselva. Statkraft energi as og Opplysningsvesenets fond står bak søknaden. Det er planlagt inntak ovenfor Storprestfossen, ca. 1&nbsp;km nedenfor Stråsjøen-Prestøyan naturreservat, og hovedalternativet forutsetter at kraftstasjonen med utløp plasseres ved sameløpet mellom Garbergselva og Elvåa. Det andre alternativet går ut på å plassere kraftverket nedenfor Kjinnbyttfossen. Kraftverket er i hovedalternativet planlagt med en ytelse på 5,4 MW og en estimert årsproduksjon på 19,5 GWh. Ved inntaket er det planlaget en 3 m høy og 30 m lang betongdam slik at vannstanden kan heves med 2,5 m. Det er planlagt en nedgravd rørgate fra inntaket til kraftstasjonen. I sommermånedene er det planlagt en minstevannsføring på 0,6 m3/s. Det andre alternativet er dimensjonene på prosjektet noe mindre.

Det er i henhold til konsesjonssøknaden ikke registrerte kulturminner i området. Heller ikke er det registrert spesielle panter, fugler eller dyr i området, bortsett fra rødlistet oter. Allikevel er det store naturverdier i området, og for den berørte elevstrekningen er det naturtypene *bekkekløft* og *høgstaude-granskog* som er undersøkt og vurdert. Den samlede vurderingen i miljørapporten vedlagt konsesjonssøknaden er at konsekvensene av tiltaket vil bli i kategorien «middels negativ».

Naturvernforbundet i Sør-Trøndelag skriver i sin høringsuttalelse at prosjektet med bygging av Prestfossan kraftverk ikke kan sees som et isolert tiltak, men at hele elva er en viktig del av et verdifullt landskapsområde.

Rådmannen i Selbu kommune mener at kunnskapsgrunnlaget angående naturmangfoldet i området som vil bli berørt av utbyingen er for dårlig. Rådmannen mener at førevar-prinnsippet må tillegges vekt og at manglene i utredningen er store nok til at NVE må avvise søknaden. Det fremholdes som viktig prinsipielt å beholde det siste uberørte vassdraget i Selbu. Imidlertid har et enstemmig hovedutvalg og formannskap sakt ja til utbygging av Prestfossen kraftverk..

Prosjektet er av Naturvernforbundet vurdert til å være blant de mest kontroversielle i Norge for tiden.

## Referanser


## Eksterne lenker
* NVE - Prestfossan kraftverk.
Holla kirkeruin

**Holla kirkeruin** er en tidligere steinkirke ved Ulefoss i Nome i Telemark. Kirken ble bygget i tidsrommet 1100-1250, og den ble utvidet i første halvdel av 1700-tallet. I 1878, kort tid etter oppførelsen av Nye Holla kirke, ble den gamle kirken revet og bare 50 år senere ble kirkeruinen gjenstand for bygningsarkeologiske undersøkelser. 

Et par hundre meter sørvest for kirkeruinen er Holla prestegård.

## Eksterne lenker
* 
*Riksantikvarens faktaark om Holla kirkeruin
Langrenn under Vinter-OL 2014 – 30 kilometer fristil kvinner

**Kvinnenes 30 kilometer fristil i langrenn** under vinter-OL 2014 ble avholdt den 22. februar på Laura ski- og skiskytingkompleks.

Norge vant tredobbelt seier på distansen ved Marit Bjørgen, Therese Johaug og Kristin Størmer Steira. Dette var tolvte gang i OL-historien det ble tredobbelt norsk og første gang i en kvinneøvelse.

## Fotnoter og referanser


## Eksterne lenker
*Resultater fra olympedia.org
China Europe International Business School

**China Europe International Business School** (**CEIBS**, kinesisk: 中欧国际工商学院, pinyin: *Zhong Ou Guoji Gongshang Xueyuan*) er en internasjonal handelshøyskole med hovedsete i Shanghai i Folkerepublikken Kina. Den tilbyr noen av de mest ettertraktede MBA-programmer i Asia.

CEIBS ble opprettet i 1994 i Beijing som fellesprosjekt av Europakommisjonen og det kinesiske ministerium for utenrikshandel og økonomisk samarbeid. Virksommheten ble lagt til bydistriktet Minhang i Shanghai, men med vekstplanene ble hovedcampus fluttet til Pudong i samme by.

Finansieringen kommer delvis fra Den europeiske union og delvis fra byen Shanghai. Som partnere har høyskolen Shanghai Jiaotong-universitet og European Foundation for Management Development.

Handelshøyskolen har også avdelinger i Beijing, Shenzhen og i Accra i Ghana.

## Referanser


## Eksterne lenker
*  (engelsk)
* Skoleprofil (engelsk)
Storvassdammen

**Storvassdammen** er en steinfyllingsdam med tetningskjerne av asfalt. Den ligger i Bykle kommune, og demmer opp Storvatn-delen av Blåsjø mot sørøst. Med et volum på 9,7 mill. m³ er dette den største fyllingsdammen i Norge. Damkronen er 1,4&nbsp;km lang, og på det høyeste er den 90 meter høy. Den største bredden i bunnen er på 300 meter. Dammen var opprinnelig planlagt med en tetningskjerne av morene, men på grunn av 40 kilometers avstand til forekomsten ved Sandsavatnet ble den erstattet med en kjerne av asfaltbetong. Denne er skråstilt, og smalner i bredde fra 80&nbsp;cm i bunn til 50&nbsp;cm på toppen. Sør for dammen ligger Stavanger Turistforenings hytte Storsteinen i en smal korridor mellom Blåsjø og Svartevatn-magasinet.

## Galleri

Fil:Storvassdammen.JPG
Fil:Storvassdammen 6.JPG
Fil:Storvassdammen 3.JPG
Fil:Blåsjø mot Storvassdammen.JPG


## Referanser
Weronika Nowakowska-Ziemniak

**Weronika Nowakowska-Ziemniak** (født 7. juli 1986) er en polsk tidligere skiskytter. 
Hun representerte Polen under Vinter-OL 2010 og 2014.

Hun tok sølv på sprinten og bronse på jaktstarten under VM i skiskyting 2015 i Kontiolax. Hennes beste OL-resultat er 5.-plass på normaldistansen under Vinter-OL 2010 i Vancouver.

## Referanser


## Eksterne lenker
*
Julija Dzjyma

**Julija Valentynivna Dzjyma**, ukrainsk Юлія Валентинівна Джима (født 1990) er en ukrainsk skiskytter. Hun vant VM-sølv på 4x6 km stafett i Nové Město 2013, og OL-gull på samme øvelse i Sotsji 2014.

Hun deltok i OL i Pyeongchang i 2018. 6. desember 2018 tok Julija sin første individuelle verdenscupseier på normaldistansen i Pokljuka.

## Referanser


## Eksterne lenker
*
Alexia Runggaldier

**Alexia Runggaldier** (født 27. november 1991) er en italiensk skiskytter. Hun representerte Italia under Vinter-OL 2014 der hun ble nr. 43 på normaldistansen.

## Referanser

## Eksterne lenker
*
Kadri Lehtla

**Kadri Lehtla** (født 3. mai 1985 i Tallinn) er en estisk skiskytter. Hun representerte Estland under Vinter-OL 2010 og 2014.

Hennes beste OL-plassering er 44.-plass på normaldistansen i Sotsji.

## Referanser


## Eksterne lenker
* 
*
Nicole Gontier

**Nicole Gontier** (født 17. november 1991 i Aosta) er en italiensk skiskytter. Hun vant bronse på 4x6 km stafett under VM i skiskyting 2013.

Hun representerte Italia under Vinter-OL 2014 der hun bl.a. ble nr. 6 på stafetten og nr. 45 på normaldistansen.

## Referanser

## Eksterne lenker
*
Bøen kraftverk

**Bøen kraftverk** er et vannkraftverk i Årdal i Hjelmeland kommune i Rogaland.

Det er et elvekraftverk som utnytter et fall på 90 meter i Bønaåna.

Installert effekt er 1,6 MW fra en peltonturbin og en francisturbin. Årsproduksjon er 5,5 GWh.

I juni 2022 ble Bøen Kraft AS kjøpt av Cloudberry Clean Energy.

## Referanser


## Kilder
* 
* NVE vannkraftdatabase
* Kambo Energi AS

## Se også
* Bøen II kraftverk
Gurktal-Alpene

**Gurktal-Alpene** er en fjellkjede i de østerrikske Alpene. Den ligger hovedsakelig i delstaten Kärnten, med mindre deler i Salzburg og Steiermark. Fjellkjeden har fått navnet etter elven Gurk, som renner gjennom dalen. Hoveddelen består av *Nockberge*, som også er nasjonalpark. Gurktal-Alpenes høyeste fjelltopp er *Eisenhut*, som strekker seg 2441 meter over havet.

I middelalderen og frem til 1800-tallet var det jern- og sølvgruver i området. Det utvinnes fortsatt magnesiumkarbonat ved Radenthein. Turismen er imidlertid viktigst.

## Avgrensning
Gurktal-Alpene begrenses
* i vest av Lieser og Katschbergpasset (mot Hohe Tauern),
* i nord av Mur (mot Niedere Tauern),
* i øst av Gurk (mot Lavanttal-Alpene),
* i syd av Drau (mot Karavankene og Gailtal-Alpene).

## Referanser


## Eksterne lenker
*
Østerrikes ambassade i Oslo

**Østerrikes ambassade i Oslo** er Republikken Østerrikes diplomatiske representasjon i Norge, i Thomas Heftyes gate 19-21. Ambassaden holder til i en villa som ble tegnet av arkitektene Christian Fürst og Hans Backer Fürst og oppført i 1908–09. For dette ble de tildelt Sundts premie året etter.

## Historie
Allerede før unionsoppløsningen i 1905 hadde Østerrike et honorært konsulat i Oslo. 

Østerrike opprettet diplomatisk kontakt med Norge allerede i 1905. Fra 1906 til 1917 var det ambassaden i København som var sideakkreditert til Norge. 12. januar 1917 ble Alexander Graf Hoyos første utsending til Norge. 

Diplomatisk kontakt varte frem til 1938, da Østerrike ble okkupert og innlemmet i Tyskland. Etter krigen ble diplomatisk kontakt gjenopprettet i 1954.

I 1959 ble den diplomatiske tilstedeværelsen oppgradert til ambassade, parallelt med at Norge gjorde det samme i Wien.

Fra 1. september 2025 ledes ambassaden av chargé d'affaires Johannes Högl.

## Geografisk plassering
Den diplomatiske utsendingen ble i 1954 etablert i Kongens gate 9.

Ambassaden ble etablert i 1965 I Riddervolds gate 3.

## Konsulater
Østerrike har 7 honorære konsulater i Norge. Disse er lokalisert i Oslo, Bergen, Kristiansand, Stavanger, Tromsø, Trondheim og Ålesund. 

## Liste over konsulater

## Liste over ambassadører

## Referanser


## Eksterne lenker
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Østerrike og Norge (arkivert nettside)
* Embassypages.com om ambassaden
*
Dirdal kraftverk

**Dirdal kraftverk** er et vannkraftverk i Gjesdal kommune i Rogaland.

Det utnytter et fall på 413 meter fra Stølsvatnet til sjøen.

Installert effekt er 1,6 MW. Årsproduksjon er 6 GWh.

## Referanser


## Kilder
* 
* NVE vannkraftdatabase
Ondřej Moravec

**Ondřej Moravec** (født 9. juni 1984 i Ústí nad Orlicí) er en tsjekkisk skiskytter. Han var med på Tsjekkias lag som ble verdensmester på mix-stafett under VM i skiskyting 2015 i Kontiolax.

Moravec representerte Tsjekkia under Vinter-OL 2014 der han vant to sølvmedaljer på henholdsvis jaktstart og mixed-stafett, pluss bronse på fellesstarten. 
Han har også VM-bronse fra mixed-stafett i Nové Město i 2013.

## Referanser


## Eksterne lenker
*
Samos rike

**Samos rike** var et vestslavisk rike som oppsto på 600-tallet. Samos rike eksisterte under Samo, en opprinnelig frankisk kjøpmann som kom til Böhmen i 623. Han skaffet seg stor innflytelse hos de vestslaverne som bodde i området, og grunnla et stort rike som kjempet mot blant andre avarene. Han var også i krig med merovingerkongen Dagobert I.

Samos rike strakte seg over deler av Den tsjekkiske republikk, Slovakia, Østerrike, Slovenia og muligens også deler av nåværende Ungarn. Samo regjerte i 35 år til hans død i 658. Ingen lyktes å ivareta riket hans, som falt sammen.

## Eksterne lenker
*Meyers Konversations-Lexikon/Samo
*
Langrasta naturreservat

**Langrasta naturreservat** ligger like nord for Kroksund, nord i Marker kommune i Østfold. Området omfatter de to myrene Langasta og Fossemyra, som ligger i en grunnfjellsforsenkning omgitt av granskog. Myrene er av minerotrof type, og her finnes rikmyrvegetasjon med mange kalkkrevende arter. Det antas derfor at det finnes kalksand som avgir kalkrikt vann i området. Kalkmyrer i områder med sure bergarter, slik som grunnfjellet i Østfold, er meget sjeldne. Det finnes i det hele tatt få intakte rikmyrer på Østlandet, og Langrasta er den eneste som er fredet i Østfold.

## Referanser
Drivdal kraftverk

**Drivdal  kraftverk** er et vannkraftverk i Lund kommune i Rogaland. Det utnytter et fall på ca 100 meter fra Drivdalsvatnet til Lundevatnet. 

Installert effekt er 2,3 MW. Årsproduksjon er 8,3 GWh.

Kraftverket eies av Dalane Energi og lokale grunneiere.

## Referanser


## Kilder
* 
* NVE vannkraftdatabase
* Lund kommune
Å skjære alle over én kam

**Å skjære alle over én kam** er et gammelt norsk idiom som stammer fra de tider da frisørene var hårskjærere (bartskjærer), altså før man benyttet sakser til det. Man løftet håret med en kam (slik man gjør også i dag) og skar det som raget over kammen. Man kan kanskje forestille seg at «frisørene» hadde kammer av forskjellig bredde og brukte dem ifølge «kundens» ønske om hvor mye som skulle skjæres.

Dette var opprinnelig et uttrykk for hårskjærere, men har fått en overført betydning. Idiomets betydning er å behandle eller anse alle på samme måte uten å ta hensyn til forskjeller.

## Referanser
Fossåno kraftverk

**Fossåno kraftverk** er et vannkraftverk i Suldal kommune i Rogaland.

Det er et elvekraftverk som utnytter et fall på 160 meter i Fossåno. Det er to inntak i forskjellige bekker.

Installert effekt er 1,8 MW. Årsproduksjon er 7 GWh.

## Referanser


## Kilder
* 
* NVE vannkraftdatabase
Lindly naturminne

**Lindly naturminne** er en stor sommereik som står i hagen til Bjerkelundveien 30 i Askim i Indre Østfold kommune. Eika ble fredet 4. januar 1958.

## Referanser
Omdal kirkegård

Dagens **Omdal kirkegård** ble inviet i 1937. Før dette hadde det blitt anlagt en hjelpekirkegård på Omdal i 1880 som ble utvidet og så for liten, før den ble avløst av Pollen kirkegård i 1904.

Dagens klokketårn er fra 1960-tallet og har oppholdsrom for kirketjeneren, men det finnes ikke noe regelrett kapell.

## Eksterne lenker

* Skien kirkelige fellesråd
* [Kart over Omdal kirkegård](https://darkiv.no/Allslekt/Feltkart/(Skien)-Omdal.jpg) (Allslekt)
* Grenland ættehistorielag
Pollen kirkegård

**Pollen kirkegård** ble innviet i 1904 og avløste eller avlastet gamle Omdal kirkegård, som da var for liten. (Siden åpnet ny Omdal kirkegård i 1937.)

Det gamle gravkapellet på Pollen kirkegård var i dårlig stand og ble stengt i 1969. Dagens kapell er fra 1975. Det har 100 sitteplasser.

## Eksterne lenker
* Skien kirkelige fellesråd
* [Kart over Polen kirkegård](https://darkiv.no/Allslekt/Feltkart/(Skien)-Pollen.jpg) (Allslekt)
* Grenland ættehistorielag
Madland kraftverk

**Madland kraftverk** er et vannkraftverk i Gjesdal kommune i Rogaland.

Det er et elvekraftverk som utnytter et fall på 84 meter i to forskjellige elver.

Kraftverket har to separate rørgater som møtes ved en francisturbin. Et inntak er i Kvislavatnet, det andre er i Fossbekken.

Installert effekt er 1,9 MW. Årsproduksjon er 8,5 GWh.

Madland Kraft AS eies av Aventron Norway AS.

## Referanser


## Kilder
* 
* NVE vannkraftdatabase
* Ryfylke Energi
Jógvan í Skorini

**Jógvan í Skorini** (født 1986) er en færøysk politiker og folkeskolelærer. Han var borgermester i Eiðis kommuna fra 2013 til 2020. I 2015 var han lagtingskandidat for partiet Tjóðveldi. Etter kommunevalget i 2024 ble han borgermester igjen.

## Referanser
Røldal-Suldal

**Røldal-Suldal** er et vannkraftsystem utbygd av Hydro Energi, som strekker seg langs Røldal- og Suldalsvassdraget og ned til Suldalsvatnet. Formålet med utbyggingen var å sikre strøm til aluminiumsverket på Karmøy. Kraftverket henter vann fra et nedbørsfelt på 793&nbsp;km², og har en samlet magasinkapasitet på 833 millioner m³.

Eierskap til anlegget er samlet i selskapet RSK DA (RSK). RSK eies 95,21 prosent av Lyse Kraft DA og 4,79 prosent av Statkraft. Lyse Kraft DA eies så 74,4% av Lyse Produksjon AS og 25,6% av Norsk Hydro. De tre eierene i RSK fordeler kraftvolumene fra RSK mellom seg etter eierandel. Hydro Energi har operatøransvar for RSK, mens Lyse er ansvarlig for markedsaktiviteter og vanndisponering på vegne av Lyse Kraft. 

Anlegget omfatter 17 reguleringsmagasin og ni vannkraftverk. Midtlæger, Middyr og Svandalsflona ligger på vestsiden av Haukelifjell. Novle utnytter fallet fra Votna, mens kraftverket i Røldal blant annet får vann fra Valldalsvatnet, som er det største reguleringsmagasinet. Alt vannet fra disse kraftverkene ender så via Røldalsvatnet opp i Suldal I kraftverk, som ligger inn i fjellet fra Kilen på Nesflaten. Her ligg også Suldal II kraftverk som får vann fra magasinet Kvanndalsfoss. Kvanndalsfoss ligger nedstrøms Kvanndal kraftverk, med Holmavatnet og Sandvatnet som reguleringsmagasin. I tillegg ble Vasstøl kraftverk (med Finnabuvatnet som magasin) satt i drift i juni 2012.

Arkitekten Geir Grung var involvert i prosjektet, og han utformet kraftverk, administrasjonsbygg, turbinhaller, og arbeiderboliger i karakteristisk stil. Bruken av rå betong, geometriske figurer og funksjonelle løsninger gjør arkitekturen typisk modernistisk.

## Referanser
Undersbo kapell og gravlund

**Undersbo gravlund** eller **Undersbo kirkegård** i Larvik ble innviet i 1880 og avløste kirkegården på Torstrand. Dette er Larviks hovedgravplass.

Et eldre kapell midt på gravlunden ble avløst av et nytt kapellbygg med krematorium i 1955. Dette er tegnet av John Engh og Peer Qvam, som vant en arkitektkonkurranse i 1951. Kremasjonsvirksomheten ble nedlagt i 2004 på grunn av manglende oppgradering i henhold til strengere utslippskrav på 2000-tallet. I stedet deltar Larvik i samarbeidet om Vestfold krematorium, som åpnet i 2010. Kapellet er imidlertid fortsatt i bruk ved begravelser, og det gamle kapellet brukes som driftsbygning og lager. Kirkelig fellesråd har uttrykt ønske om ny driftsbygning.

## Referanser


## Eksterne lenker
* Lokalhistoriewiki
* [Kart over Undersbo gravlund](https://darkiv.no/Allslekt/Feltkart/(Larvik)-Undersbo.jpg) (Allslekt)
Skårberg naturminne

**Skårberg naturminne** er en sommereik som står like nord for gårdsplassen på den søndre (vestre) Skorrberg-gården i Spydeberg Indre Østfold kommune. Eika ble fredet 17. februar 1939. Stammen er noe sprukken, og har hulråte.

## Referanser
Hjorteland (Fjellbergsåno) kraftverk

**Hjorteland (Fjellbergsåno) kraftverk** er et vannkraftverk i Suldal kommune i Rogaland.

Det ligger i samme bygning som Hjorteland (Hjortelandsåno) kraftverk.

Det er et elvekraftverk som utnytter et fall på 210 meter fra inntak Fjellbergsåno og Fantåna.

Installert effekt er 1,75 MW fra en peltonturbin. Årsproduksjon er 4,3 GWh.

I 2022 kjøpte Småkraft AS aksjene i Hjorteland Kraft.

## Referanser


## Kilder
* 
* NVE vannkraftdatabase Fjellbergsåno
Vestfold krematorium

**Vestfold krematorium** ved Tassebekkrysset i Sandefjord kommune ble åpnet 15. oktober 2010.

På 2000-tallet er det innført strengere utslippskrav for krematorier som har gjort det nødvendig å oppgradere eller nedlegge en rekke norske krematorier. Siden oppgradering er dyrt, har fire byer i Vestfold har gått sammen om å bygge et nytt felles krematorium. En periode var Skien med i samarbeidet, og det var meningen at krematoriet skulle legges til Bommestad ved Larvik. Skien trakk seg imidlertid fra samarbeidet i 2008 og oppførte nytt krematoriebygg på Nordre gravlund i stedet.

Vestfold krematorium erstattet de tidligere krematoriene i Horten, Tønsberg, Sandefjord og Larvik. Det er Vestfolds eneste krematorium i drift.

## Referanser


## Eksterne lenker
* Vestfold krematorium
* Murbetong.no
* Kirkegårdskultur
Horten kapell og kirkegård

**Horten kirkegård** eller **Horten gravlund** har adresse Bekkegata 10 og ligger like utenfor Karljohansvern, noen hundre meter fra Horten kirke. Kirkegården er fra midten av 1800-tallet.

Gravkapellet ble tegnet av Carl Berner og ble oppført i 1939–40. Det er utsmykket av Per Vigeland. Det inneholdt tidligere også krematorium, men dette er siden avløst av Vestfold krematorium, som åpnet i 2010. Horten utførte tidligere kremasjoner også for Holmestrand.

## Referanser


## Eksterne lenker
* Horten kirkelige fellesråd
* [Kart over Horten kirkegård](https://darkiv.no/Allslekt/Feltkart/(Horten)-Horten.jpg) (Allslekt)
FC Kärnten

**FC Kärnten** var en østerriksk Fotballklubb fra Klagenfurt, Kärnten. Laget var en forfølgelse av SK Austria Klagenfurt, og skiftet navn først i 1999. Ti år senere ble klubben nedlagt.

## Historie
Klubben ble grunnlagt i 1920 med navnet *Kaufmännischer Sportklub Klagenfurt* (KSK Klagenfurt) og hadde da lilla og hvite drakter. Tre år senere ble de slått sammen med Amateur-SK Klagenfurt og i 1927 med Klagenfurter SK. Navnet SK Austria Klagenfurt dukket derfor opp samme år. I 1963 rykket lagen opp til den daværende toppdivisjonen i Østerrike, Staatsliga. De var ikke stabile i den øverste divisjonen, men mellom 1966 og 1970 og 1973-1975 var de i Staatsliga. Da serien ble forandret til Bundesliga, kom Austria Klagenfurt igjen opp på det øverste nivået i 1983, og holdt seg der til 1989. Laget var aldri et topplag, og femteplassene fra 1966 og 1968 var de beste plasseringene.

I 1997 ble Austria Klagenfurt slått sammen med Villacher SV til *FC Austria/VSV Kärnten*. I 1999 fikk de navnet FC Kärnten, og de gikk gult og rødt som draktfarger, sannsynligvis etter våpenskjoldet. De vant den nest øverste serien og den østerrikske cupen i 2001. I 2002 til 2004 var de i Bundesliga igjen, og igjen ble en femteplass det beste resultatet.

Med Jörg Haider som ærespresident og relativt god fremgang hadde FC Kärnten lokal oppslutning, men det dalte etter at de rykket ned. Etter at det kortlivede SK Austria Kärnten ble rivaler, mistet FC Kärnten gode spillere ved nedrykket, og i 2009 erklærte klubben seg for oppløst.
Vik kraftverk (Vindafjord)

**Vik kraftverk** er et vannkraftverk i Vindafjord kommune i Rogaland.

Det er et elvekraftverk som utnytter et fall på 158 meter i Vikelva.

Kraftverket har en peltonturbin på 1,5 MW. Årsproduksjon er 3,8 GWh.

## Referanser


## Kilder
* 
* NVE vannkraftdatabase
Tønsberg kapell og kirkegård

**Tønsberg nye kirkegård** (iblant kalt *Solvang kirkegård*, *Solvang gravplass* e.l.) er like nordøst for Tønsberg sentrum, nær Solvang kirke.

Kirkegården ble anlagt til avlastning for Tønsberg gamle kirkegård (der Mariakapellet står). Tønsberg krematorium (med kapell, altså seremonirom) ble tegnet av Kristofer Lange og Ørn Klingenberg og innviet i 1937. Krematorieanlegget er ikke lenger i bruk, for idet strengere utslippskrav er innført for krematorier, har Tønsberg blitt med i samarbeidet om Vestfold krematorium.

Kirkegården er i ferd med å fylles opp, og det arbeides med å ta i bruk den gamle kirkegården igjen til kistebegravelser, et arbeid som kompliseres av funnet av en fredet billeart.

## Referanser


## Eksterne lenker
* Tønsberg kirkelige fellesråd om kommunens gravplasser
* [Kart over Tønsberg nye kirkegård](https://darkiv.no/Allslekt/Feltkart/(Toensberg)-Toensberg%20nye.jpg) (Allslekt)
Gaya (øy)

**Gaya** (malayisk: *Pulau Gaya*) er ei malaysisk øy som ligger om lag to kilometer vest for Kota Kinabalu i Sabah på Borneo. Øya, med et areal på 15 kvadratkilometer er den største i Patai Barat-divisjonen, og den største av øyene som utgjør nasjonalparken Tunku Abdul Rahman i Kota Kinabalu-distriktet.

## Historie
I september 1882 etablerte North Borneo Chartered Company en bosetning i ei bukt på nordøstsiden av Gaya, hvor det fra før bodde om lag 300 innfødte. Det ble oppført residensbolig, skattekontor og politistasjon, sagofabrikk og skipsverft. På det meste var der 25 butikker på øya. Ved folketellingen i 1886 hadde Gaya 479 innbyggere.

Den 9. juli 1897 ble bosetningen på Gaya brent ned og ødelagt av frihetskjemperen Mat Salleh, noe som førte til at bosetningen, etter et forsøk på gjenoppbygning, ble forlatt. I 1898 ble det etablert en ny bosetning, *Gantian*, på nordsiden av Likasbukta på fastlandet. I 1899 ble Jesselton grunnlagt som en ny erstatning for Gantian og Gaya.

## Naturvern og turisme
Gaya er dekket av tropisk skog, og den 1. mars 1923 ble øya etablert som Sabahs andre skogsreservat. I 1974 ble Tunku Abdul Rahman nasjonalpark etablert, som utgjør 90 prosent av Gaya, og de omkringliggende mindre øyene med havområdene rundt. Det er et senter for marinbiologisk forskning på øya.

Øya har 20 kilometer med stier, flere strender og lokaliteter som er godt egnet for dykking og snorkling. Der er tre turistkomplekser for opphold, rekreasjon og spa, mens tre andre resorter er foreslått bygd. Det er blitt satt opp en plan for å få utviklet øya for økende turisme. Det er fergeforbindelse til Gaya fra Jesselton Point i Kota Kinabalu.

## Ulovlige bosetninger
Østsiden av Gaya er tilholdssted for rundt ti tusen innbyggere, i hovedsak illegale innvandrere fra Filippinene, som er bosatt i de tre landsbyene *Kampung Gaya*, *Kampung Lok Urai* og *Kampung Kesuapan*. Bosetningene har store søppel- og forurensningsproblemer, og der hersker dels lovløse tilstander.

## Referanser
SK Austria Klagenfurt (2007)

**SV Austria Klagenfurt**' er en fotballklubb fra Klagenfurt i Kärnten. Klubben ble til i 2007, men spilte først i 2010, etter at både FC Kärnten og SK Austria Kärnten hadde blitt oppløst.

Klubben begynte lavt nede i divisjonene, og tok avstand fra en rask måte å komme seg til toppen på eller brukes i politisk øyemed. Laget slet med store økonomiske problemer, men lyktes å overkomme dem. I 2013-2014-sesongen spiller de i den tredje øverste divisjonen, Regionalliga.

## Spillerstall
Oppdatert 18. november 2023.

### Utlånte spillere

## Referanser


## Eksterne lenker
*
Riitta Särösalo

**Riitta Särösalo** er en finsk rullestolcurlingspiller. Hun representerer bl.a. klubbene OCT og Osattomat, der hun ble finsk mester i 2011, 2012 og 2013. 

## Karriere
Särösalo var *lead* ved World Challenge Competition i november 2008 i Inverness (kvalifiseringsmesterskapet for VM i rullestolcurling 2008), men Finland kom på 8.-plass, og greide ikke å kvalifisere seg til VM. Tuomo Aarnikka var skip i dette kvalifiseringsmesterskapet. Året etter deltok hun i kvalifiseringsmesterskapet for VM i rullestolcurling 2009, men Finland kom her på 7.-plass, og ble ikke kvalifisert til VM i 2009.

Ved det finske mesterskapet i rullestolcurling i 2008 spilte hun på laget Team PT-keskus, som kom på 2.-plass. Året etter spilte hun for Osattomat, som kom på 3.-plass i det finske mesterskapet i 2009.

Hun var også *lead* ved World Challenge Competition i november 2010 i Lojo (kvalifiseringsmesterskapet for VM i rullestolcurling 2011), men igjen kom Finland på 8.-plass, og ble ikke kvalifisert til VM. Hun spite for OCT ved det finske mesterskapet i 2010, der de kom på 1.-plass. Ved Turku Open 2010 kom det sammensatte laget Hellman på 8.-plass, med Särösalo på laget.

Ved kvalifiseringsmesterskapet for VM i rullestolcurling 2012 kom Finland på 3.-plass, og greide ikke å kvalifisere seg til VM 2012. Hun ble finsk mester i både 2011 og 2012.

## Eksterne lenker
* Suomen Curlingliitto - Riitta Särösalo
* WCF - Riitta Särösalo
Gaya

**Gaya** kan vise til:

## I geografien
*En tidligere føderasjon på Koreahalvøya, se Gaya (føderasjon)
*Et distrikt i Bihar i India, se Gaya (distrikt)
*En øy i Øst-Malaysia, se Gaya (øy)
*En by i Bihar i India, se Gaya (India)
*En by i Niger, se Gaya (Niger)
*En by i Nigeria, se Gaya (Nigeria)
*Gayafjellet nasjonalpark
## Andre betydninger
*Gaya (album) - et musikkalbum
*Gaya lufthavn - en flyplass i India
## Se også
*Gaia
*Gaia (romsonde)
EC VSV

**EC VSV** (Eishockey Club Villacher Sportverein) er en ishockeyklubb som spiller i den øverste divisjonen i østerriksk hockey. De spiller i Stadthalle i Villach. De har vunnet ligaen seks ganger, i 1981, 1992, 1993, 1999, 2002 og 2006. De kalles *Die Adler* (ørnene) etter byens våpenskjold. De spiller i hvite overdeler og blå bukser.
SK Austria Kärnten

**SK Austria Kärnten** var en fotballklubb fra Klagenfurt i Kärnten.

Klubben ble dannet 1. juni 2007 og tok over plassen til ASKÖ Pasching, som hadde gått konkurs, i østerriksk Bundesliga. SK Austria tok over  dominansen og spillerne til rivalen FC Kärnten da disse rykket ned. I juni 2010 måtte imidlertid også Austria Kärnten erklære seg konkurs. Byen dannet en ny klubb, SK Austria Klagenfurt.

## Referanser
Peter Mayhew

**Peter William Mayhew** (født 19. mai 1944 i Barnes i London i England, død 30. april 2019 i Boyd i Texas i USA) var en britisk-amerikansk skuespiller, kjent for rollen som Chewbacca i *[[Star Wars]]*-filmene.

Hans ansikt ble aldri vist i *Star Wars*-filmene.

Høyden hans var et resultat av Marfans syndrom, ikke gigantisme. Han har sagt «*I don't have the big head. […] There was an overactive pituitary gland *[…]* I had treatment when I was about 15 that slowed it down, they stopped it.*» På det høyeste var han  høy.

Meyhew hadde i flere år vært nødt til å bruke rullestol på grunn av sin enorme høyde og svakhet i beina. Da *[[Star Wars: The Force Awakens|The Force Awakens]]* var i pre-produksjon ble han kontaktet av representanter for Lucasfilm som sa de kom til å la en erstatnings-skuespiller overta Chewbaccas scener i filmen. Mayhew hadde nettopp gjennomgått en dobbel operasjon for å bytte knærne, men ønsket å spille rollen som Chewbacca igjen. Han gjennomgikk nok fysioterapi og trening som gjorde at han kunne spille cockpit-scenene i filmen.

Mayhew døde av et hjerteinfarkt i sitt hjem i Boyd i Wise County, Texas 30. april 2019, 74 år gammel.

## Opptredener
### Film
* 1977 – *[[Sinbad and the Eye of the Tiger]]* … Minoton (ukreditert)
* 1977 – *[[Star Wars Episode IV: Et nytt håp]]* … Chewbacca
* 1978 – *[[Terror]]* … The Mechanic
* 1980 – *[[Star Wars Episode V: Imperiet slår tilbake]]* (*Empire strikes back*) … Chewbacca
* 1982 – *[[Return of the Ewok]]* (kortfilm)
* 1983 – *[[Star Wars Episode VI: Jediridderen vender tilbake]]* (*Return of the Jedi*) … Chewbacca
* 1987 – *[[Star Tours]]* (kortfilm, ukreditert)
* 2004 – *[[Dragon Ball GT: A Hero's Legacy]]* … Susha (engelsk dub)
* 2004 – *Comic Book: The Movie* … Seg selv
* 2005 – *[[Star Wars Episode III: Sithene tar hevn]]* (*Revenge of the Sith*) … Chewbacca
* 2008 – *[[Yesterday Was a Lie]]* … Dead Man
* 2015 – *[[Star Wars: The Force Awakens]]* … Chewbacca (delt rolle med Joonas Suotamo)
* 2016 – *[[Killer Ink]]* … Uncle Clyde (siste filmrolle)
* 2017 – *[[Star Wars: The Last Jedi]]* – Chewbacca-konsulent
* 2018 – **

### TV
* 1977 – *[[Donny & Marie|Donny & Marie]]* … Chewbacca
* 1978 – *[[The Star Wars Holiday Special|The Star Wars Holiday Special]]* … Chewbacca (TV-spesial)
* 1980 – *[[The Muppet Show|The Muppet Show]]* – episoden «The Stars of Star Wars»
* 1981 – *[[Dark Towers|Dark Towers]]* … The Tall Knight
* 1985 – *[[The Kenny Everett Television Show|The Kenny Everett Television Show]]* – (episoden #3.3)
* 2011 – *[[Star Wars: The Clone Wars|Star Wars: The Clone Wars]]* … Chewbacca (stemme i episoden «Wookiee Hunt»)
* 2011 – *[[Glee]]* (episoden «Extraordinary Merry Christmas»)

## Referanser


## Eksterne lenker
* 
* 
* Star Wars-biografi
Øst-Ukraina

**Øst-Ukraina** (ukrainsk: Східна Україна, russisk:Восточная Украина) er den østlige delen av Ukraina. Øst-Ukraina kan vise til
;Områder i østlige Ukraina
* Donetsbekkenet
;Østlige Ukraina etter 2014
* Folkerepublikken Donetsk
* Folkerepublikken Lugansk
* Krigen i Donbass
*Malaysia Airlines Flight 17
;Østlige Ukraina i historisk tid
*Slaget ved Kalkaelven
* Venstrebreddsukraina - Region på 1600-tallet øst for Dnepr.
;Områder i Ukraina
*Ukrainas geografi
*Ukrainas oblaster
Novi Petrivtsi

**Novi Petrivtsi** (ukrainsk: **Нові Петрівці**) er en stor landsby nord for Kyiv i Ukraina. 

Rett ved landsbyen er det tidligere Mezhyhiryaklosteret, som i middelalderen var et historisk viktig kongelig palass, og som i 2008–2009 var episenter for en stor politisk skandale. Sør for landsbyen er vannreservoaret for et stort vannkraftverk og byen Vysjhorod.

Tidligere president Viktor Janukovytsj' private residens Mezhyhirya ligger nær landsbyen,, likeså friluftsmuseet Savkagården.

## Referanser


## Eksterne lenker
*  
* Landsbyens historie (ukrainsk)
Søndre Glenne naturminne

**Søndre Glenne naturminne** er en stor sommereik som står øverst i skråningen ned mot Glennebukta i Glomma, på eiendommen gnr. 15 bnr. 12 i Skiptvet kommune. Eika ble fredet den 14. desember 1965.

## Referanser
Bygd og By

:*For det nynorske ukebladet, se [[For Bygd og By]]*
***Bygd og By*** var en illegal avis under andre verdenskrig i Norge. Den ble utgitt av Norges Kommunistiske Parti.

Avisen utkom mot slutten av krigen og ble trykket i Drammen.

## Referanser
Bysantinsk gresk

**Bysantinsk gresk** (ISO639-3: gkm), også kalt **middelaldergresk**, er en sammenfattende betegnelse for alle de former for gresk som ble talt og skrevet i Østromerrikets tid. Det dateres vanligvis til å oppstå på et tidspunkt mellom det 4. og det 6. århundre og bli benyttet til midten av det 15. århundre.

Bysantinsk gresk utgjør ikke en lingvistisk homogen form for gresk, men er et helt spektrum av forskjellige varianter innenfor den diglossi som ble utviklet i gresk. Det talte hverdagsspråk utviklet seg på grunnlag av det tidligere talte koiné og nådde omkring årtusenskiftet (det vil si år 1000) et nivå som på mange måter grammatisk og fonologisk minner om det nåværende nygresk. 

Den skrevne litteratur som avspeiler dette *demotiske* greske språk begynner å dukke opp omkring år 1100. Side om side med det talte hverdagsspråk bibeholdt det meste skrevne gersk bevisst  arkaiske former. Disse former kan ytterligere underinndeles i forskjellige stilistiske registre. De spenner fra en moderat arkaisk stil som ble anvendt i det mest hverdagsaktige skriftspråk som overveiende er basert på det skrevne koiné i Bibelen og den tidlige kristne litteratur, og til en sterkt kunstferdig og lærd stil som ble anvendt av skribenter med større litterære ambisjoner, der de imiterer modellen fra klassisk attisk og derved fortsetter den atticistiske bevegelse fra den senere del av antikken.

## Referanser


## Litteratur
* Andriotis, Νicholas P. (1995): ''History of the Greek Language''. Thessalonica, Greece: Institute of Neo-Hellenic Studies.
* Browning, Robert (1983): ''Medieval and Modern Greek''. Cambridge, United Kingdom: Cambridge University Press. ISBN 0-521-29978-0.
* Horrocks, Geoffrey (2010): ''Greek: A History of the Language and its Speakers''. John Wiley and Sons. ISBN 1-4051-3415-1.
* Tonnet, Henri (2003): ''Histoire du grec moderne: la formation d'une langue''. L'Asiathèque Langues du monde. ISBN 2-911053-90-7.

## Eksterne lenker
* Bruk av gresk i Det bysantinske rike  
* Grammatikkprosjektet for middelaldergresk (1100-1700) ved University of Cambridge
Flughafen Klagenfurt

**Flughafen Klagenfurt** eller **Klagenfurt Airport** (*tidligere Alpe-Adria Airport*) (**IATA: KLU, ICAO: LOWK/LOXK**) er en liten internasjonal flyplass i delstaten Kärnten i Østerrike. Flyplassen ligger ca. 3 kilometer fra Klagenfurt og er lett tilgjengelig med buss eller bybuss fra Klagenfurt sentralstasjon.

## Eksterne lenker
*